കോഴ്‌സറ

കോഴ്‌സറ Inc. (/kərˈsɛrə/) എന്നത് സ്റ്റാൻഫോർഡ് യൂണിവേഴ്സിറ്റി കമ്പ്യൂട്ടർ സയൻസ് പ്രൊഫസർമാരായ ആൻഡ്രൂ എൻജിയും ഡാഫ്‌നെ കോളറും ചേർന്ന് 2012ൽസ്ഥാപിച്ച ഒരു യുഎസ് അധിഷ്ഠിത ഓപ്പൺ ഓൺലൈൻ കോഴ്‌സ് ദാതാവാണ്.വിവിധ വിഷയങ്ങളിൽ ഓൺലൈൻ കോഴ്സുകൾ, സർട്ടിഫിക്കേഷനുകൾ, ബിരുദങ്ങൾ എന്നിവ വാഗ്ദാനം ചെയ്യുന്നതിനായി കോഴ്‌സറ സർവകലാശാലകളുമായും മറ്റ് ഓർഗനൈസേഷനുകളുമായും ചേർന്ന് പ്രവർത്തിക്കുന്നു. 2023-ൽ 275+ സർവകലാശാലകളും കമ്പനികളും കോഴ്‌സറ വഴി 4,000-ലധികം കോഴ്സുകൾ വാഗ്ദാനം ചെയ്യുന്നു.

ചരിത്രം
2012-ൽ സ്റ്റാൻഫോർഡ് യൂണിവേഴ്‌സിറ്റി കമ്പ്യൂട്ടർ സയൻസ് പ്രൊഫസർമാരായ ആൻഡ്രൂ എൻജിയും ഡാഫ്‌നെ കോളറും ചേർന്നാണ് കോഴ്‌സറ സ്ഥാപിച്ചത്.എൻ‌ജിയും കോളറും അവരുടെ സ്റ്റാൻഫോർഡ് കോഴ്‌സുകൾ 2011-ലെ ഒരു ശരത്കാലത്തിലാണ് ഓൺലൈനിൽ വാഗ്ദാനം ചെയ്യാൻ തുടങ്ങിയത്, ഉടൻ തന്നെ സ്റ്റാൻഫോർഡ് വിട്ട് കോഴ്‌സറ ആരംഭിച്ചു. പ്രിൻസ്റ്റൺ സ്റ്റാൻഫോർഡ്, യൂണിവേഴ്‌സിറ്റി ഓഫ് മിഷിഗൺ, യൂണിവേഴ്‌സിറ്റി ഓഫ് പെൻസിൽവാനിയ എന്നിവയാണ് ഈ പ്ലാറ്റ്‌ഫോമിൽ ഉള്ളടക്കം നൽകാൻ തയ്യാറായ ആദ്യത്തെ സർവകലാശാലകൾ.

2014-ൽ കോഴ്‌സറയ്ക്ക് വെബ്ബി വിന്നർ (Websites and Mobile Sites Education 2014), പീപ്പിൾസ് വോയ്സ് വിന്നർ (Websites and Mobile Sites Education) തുടങ്ങിയ അവാർഡുകൾ ലഭിച്ചു.

2021 മാർച്ചിൽ, കോഴ്‌സറ പ്രാഥമിക ഓഹരി വിൽപ്പനയ്‌ക്കായി(IPO) ഫയൽ ചെയ്തു.ഫയലിംഗ് നടത്തിയത് പ്രകാരം ഒൻപത് വർഷം പഴക്കമുള്ള കമ്പനി ഡിസംബർ 31 ന് അവസാനിച്ച സാമ്പത്തിക വർഷത്തിൽ ഏകദേശം 293 മില്യൺ ഡോളർ വരുമാനം നേടി - 2019 മുതൽ 59% വളർച്ചാ നിരക്ക് നേടി. അറ്റ നഷ്ടം(net loss) പ്രതിവർഷം ഏകദേശം 20 ദശലക്ഷം ഡോളർ വർദ്ധിച്ചു, 2020-ൽ അത് 66.8 മില്യൺ ഡോളറിലെത്തി.കോഴ്‌സറ 2020-ൽ മാർക്കറ്റിംഗിനായി $107 ദശലക്ഷം ചെലവഴിച്ചു.
സാമ്പത്തികം
കോഴ്സറയുടെ വരുമാനം 2019-ൽ 184 ദശലക്ഷം ഡോളറിൽ നിന്ന് 2020-ൽ 294 ദശലക്ഷം ഡോളറായി ഉയർന്നു. ഇന്നുവരെ, കോഴ്സറ ലാഭം ഉണ്ടാക്കിയിട്ടില്ല. മാർക്കറ്റിംഗും പരസ്യവും വർധിപ്പിച്ചതിനാൽ 2020 ൽ കമ്പനിക്ക് 66 മില്യൺ ഡോളർ നഷ്ടപ്പെട്ടു.

2021-ന്റെ ആദ്യ പാദത്തിൽ, കോഴ്സറ 88.4 ദശലക്ഷം ഡോളർ വരുമാനം റിപ്പോർട്ട് ചെയ്തു, മുൻ വർഷത്തേക്കാൾ 64% വർധിച്ചു, അറ്റ നഷ്ടം 18.7 ദശലക്ഷം ഡോളർ, അല്ലെങ്കിൽ ഗാപ്(GAAP) ഇതര അടിസ്ഥാനത്തിൽ 13.4 ദശലക്ഷം ഡോളർ. ഉപഭോക്തൃ വരുമാനം 61% വർധിച്ച് 51.9 മില്യൺ ഡോളറും എന്റർപ്രൈസ് വരുമാനം 63% വർധിച്ച് 24.5 മില്യൺ ഡോളറും ഡിഗ്രി പ്രോഗ്രാമുകൾക്ക് 81% വർധിച്ച് 12 മില്യൺ ഡോളറും വരുമാനമുണ്ടെന്ന് കോഴ്സറ പറഞ്ഞു.

2021-ന്റെ മൂന്നാം പാദത്തിൽ, കോഴ്സറ 109.9 ദശലക്ഷം ഡോളർ വരുമാനം റിപ്പോർട്ട് ചെയ്തു, ഇതിന് ഒരു വർഷം മുമ്പ് 82.7 ദശലക്ഷം ഡോളറിൽ നിന്ന് 33% വർധിച്ചു. മൊത്ത ലാഭം 67.7 ദശലക്ഷം ഡോളർ അല്ലെങ്കിൽ വരുമാനത്തിന്റെ 61.6% ആയിരുന്നു. അറ്റ നഷ്ടം 32.5 ദശലക്ഷം ഡോളർ അല്ലെങ്കിൽ വരുമാനത്തിന്റെ 29.5% ആയിരുന്നു.

കോഴ്സറയ്ക്ക് ഒരിക്കലും ലാഭമുണ്ടാക്കാൻ കഴിഞ്ഞിട്ടില്ല.

അവലംബം

പുറം കണ്ണികൾ